
ΘΕΜΑ:«Συμπλήρωση της ΠΟΛ. 1149/2013 διαταγής του Γενικού Γραμματέα Δημοσίων Εσόδων σχετικά με διευκρινίσεις ως προς την επιβολή της ειδικής εισφοράς αλληλεγγύης και του τέλους επιτηδεύματος, οικονομικού έτους 2013»
Στην εγκύκλιο του Γενικού Γραμματέα Δημοσίων Εσόδων ΠΟΛ.1149/2013 και ειδικά στο κεφάλαιο «Ειδική Εισφορά Αλληλεγγύης» προστίθεται παράγραφος 6 ως εξής:
6. α)Σύμφωνα με τις διατάξεις της παρ. 5 του άρθρου 45 του ν. 4141/2013 προβλέπεται, η επιβολή φόρου δέκα τοις εκατό (10%) στα μερίσματα που εισπράττει φυσικό πρόσωπο φορολογικός κάτοικος Ελλάδος από αλλοδαπή επιχείρηση οποιουδήποτε τύπου ή μορφής που διατηρεί γραφεία ή υποκαταστήματα εγκατεστημένα σύμφωνα με τις διατάξεις του άρθρου 25 του ν. 27/1975 και ασχολούμενα αποκλειστικά με τη ναύλωση, ασφάλιση, διακανονισμό αβαριών, μεσιτεία αγοραπωλησιών ή ναυπηγήσεων ή ναυλώσεων ή ασφαλίσεων πλοίων με ελληνική ή ξένη σημαία άνω των 500 κ.ο.χ., εξαιρουμένων των επιβατηγών ακτοπλοϊκών πλοίων και των εμπορικών πλοίων που εκτελούν εσωτερικούς πλόες, καθώς και με την αντιπροσώπευση πλοιοκτητριών εταιρειών, ως και επιχειρήσεων που έχουν σαν αντικείμενο εργασιών τις ίδιες με τις ως άνω δραστηριότητες.
Ο φόρος αυτός επιβάλλεται στα μερίσματα που καταβάλλονται ή πιστώνονται από τη διαχειριστική χρήση 2012 και μετά (οικ. έτος 2013).
β)Στην ίδια παράγραφο προβλέπεται ότι με την φορολόγηση αυτή με δέκα τοις εκατό (10%) εξαντλείται κάθε φορολογική υποχρέωση του δικαιούχου, μετόχου ή εταίρου των ως άνω επιχειρήσεων, φυσικού προσώπου, για το εισόδημα που αποκτά με τη μορφή διανομής καθαρών κερδών ή μερισμάτων, εξαιρουμένου από οποιονδήποτε άλλο φόρο, τέλος, εισφορά ή κράτηση, είτε απευθείας είτε από εταιρείες χαρτοφυλακίου, ανεξαρτήτως του αριθμού των εταιρειών χαρτοφυλακίου που παρεμβάλλονται μεταξύ της επιχείρησης και του τελικού μετόχου ή εταίρου.
γ)	Με βάση λοιπόν τα παραπάνω, με την επιβολή του ως άνω φόρου μερισμάτων δέκα τοις εκατό (10%) εξαντλείται κάθε άλλη φορολογική υποχρέωση του δικαιούχου φυσικού προσώπου και, ως εκ τούτου, απαλλάσσεται ο ίδιος για το εισόδημα αυτό, από οποιοδήποτε άλλο φόρο, τέλος και από οιαδήποτε άλλη έκτακτη ή ειδική εισφορά όπως είναι και η ειδική εισφορά αλληλεγγύης, από την ημερομηνία ισχύος της διάταξης επιβολής της εισφοράς.
Απαραίτητη προϋπόθεση για την εν λόγω απαλλαγή είναι η καταβολή του φόρου μερισμάτων σύμφωνα με τις διατάξεις της παρ. 5 του άρθρου 45 του ν. 4141/2013 πριν την υποβολή των φορολογικών δηλώσεων των φυσικών προσώπων.
δ)	Σημειώνεται ότι στον κωδ.657 του εντύπου (Ε1) της δήλωσης φορολογίας εισοδήματος δηλώνεται το καθαρό ποσό του μερίσματος (αφαιρουμένου του φόρου) της παρ. 5 του άρθρου 45 του ν. 4141/2013.
ΠΡΟΣΟΧΗ: Ο φόρος της περίπτωσης αυτής (10%) κατ΄εξαίρεση δεν δηλώνεται σε κανένα κωδικό της δήλωσης (έντυπο Ε1).
Ακριβές αντίγραφο
Ο Προϊστάμενος της Γραμματείας O Γ. Γ. ΔΗΜΟΣΙΩΝ ΕΣΟΔΩΝ
ΘΕΟΧΑΡΗΣ ΘΕΟΧ.
ΠΙΝΑΚΑΣ ΔΙΑΝΟΜΗΣ:
Ι.ΓΙΑ ΚΟΙΝΟΠΟΙΗΣΗ:
Αποδέκτες πινάκων Α΄ έως ΚΒ΄
ΙΙ.ΕΣΩΤΕΡΙΚΗ ΔΙΑΝΟΜΗ:
1 .Γραφείο κ. Υπουργού
2 .Γραφείο κ. Υφυπουργού
3 .Γραφείο κ. Γενικού Γραμματέα Δημ. Εσόδων
4 .Γραφείο κ. Αναπλ. Γενικού Δ/ντή Φορολογίας (2)
5 .Γραφείο κ.κ. Γ. Δ/ντών
6 .Γ.Γ.Π.Σ, Δ30-Δ31-Δ32 (από 5 αντίγραφα)
7 .Όλες τις φορολογικές Δ/νσεις,Τμήματα και Ανεξάρτητα Γραφεία
8 .ΓΛΚ – Δ22
9 .Ειδικό Νομικό Γραφείο Φορολογίας
10 .Γραφείο Τύπου και Δημοσίων Σχέσεων
11 . Γραφείο Επικοινωνίας και Πληροφόρησης Πολιτών
12 .Δ/νση Φορολ. Εισοδήματος (Δ12) – Τμήματα Α΄(20), Β΄(10), Γ΄(5)
13 .Γραφείο κ. Αναπληρωτή Δ/ντή Δ12
14 .Δ/νση Επιθεώρησης Υπηρεσιών
15 . Δ/νση Πολιτικής Εισπράξεων
